În weekendul recent încheiat, voleibalistele de la CSU Târgu Mureș au disputat la Oradea meciurile din turneul semifinal al Campionatului Național de Volei, divizia A2.
Mureșencele au fost învinse în toate cele trei partide cu CSU Poli Timișoara, CSU Oradea, respectiv CS U NTT Data Cluj.
Obiectivul principal acum este concentrarea pe turneul final de junioare, iar antrenorul István Bokor își dorește mai multă maturitate.
"Au fost trei zile cu meciuri în compania unor echipe bine structurate și competente. Rezultatele înregistrate și nivelul de manifestare în joc ne obligă să abordăm pregătirea cu și mai multă maturitate și temeinicie în vederea participării la turneul final de junioare", a declarat acesta.
(D.C.)
Sursa foto: CSU Oradea